Diari Oficial de la Generalitat Valenciana


Sumari del DOGV 5143, del 25-11-2005 (2005/13466)

RESOLUCIÓ de 18 de novembre de 2005, de la Direcció General d'Investigació i Innovació Agrària i Ramaderia, per la qual es declara l'existència d'un focus de Rhynchophorus ferrugineus (Olivier, 1790), al terme municipal d'Elx i es delimiten les àrees de protecció i d'especial vigilància.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/11/18/(1)/dof/vci/html**

### Dades del document

Número de DOGV
:   5143

Data del DOGV
:   25-11-2005

Secció del DOGV
:   I. DISPOSICIONS GENERALS

Número del document
:   2005/13905


Data del document
:   18-11-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Elx
    * malaltia vegetal
    * tractament fitosanitari
    * arboricultura

RESOLUCIÓ de 18 de novembre de 2005, de la Direcció General d'Investigació i Innovació Agrària i Ramaderia, per la qual es declara l'existència d'un focus de Rhynchophorus ferrugineus (Olivier, 1790), al terme municipal d'Elx i es delimiten les àrees de protecció i d'especial vigilància. [2005/X13058]
  
La detecció a la província de València de l'insecte Rhynchophorus ferrugineus (Olivier, 1790), denominat també curculiònid ferruginós, que constituïx una plaga que ataca a les palmeres i l'expansió de la qual suposaria un greu perill per als palmerars de la Comunitat Valenciana, ha fet necessària l'adopció de mesures fitosanitàries contra este. Amb este objecte, la Conselleria d'Agricultura, Pesca i Alimentació va publicar l'Ordre de 24 de febrer de 2004, per la qual es declarava l'existència oficial de Rhynchophorus ferrugineus a la Comunitat Valenciana, es qualificava d'utilitat pública la lluita contra este i s'establien les actuacions obligatòries per a la seua eradicació i control. L'Ordre de 7 de novembre de 2005, modifica parcialment l'Ordre de 24 de febrer.
  
Atés que, en l'article 7 i en la primera disposició final de l'esmentada ordre s'atribuïen competències a la Direcció General d'Investigació i Innovació Agrària i Ramaderia per a dictar les disposicions necessàries per a l'aplicació i el compliment d'allò establit en esta, resolc:
  
Primer
  
Declarar l'existència d'un focus de Rhynchophorus ferrugineus al terme municipal d'Elx (Alacant).
  
Segon
  
Establir una àrea de protecció en un cercle de 5 km de radi al voltant del punt situat a la partida Las Bayas, polígon 82, parcel·la 2 i de coordenades UTM ED50: P=917661 A=4231232
  
Tercer
  
Establir una àrea d'especial vigilància en la corona circular compresa entre els radis de 5 i 10 km al voltant del punt adés esmentat.
  
Quart
  
El moviment i tractament de les palmeres en estes àrees queda sotmés al que disposen les ordres de 24 de febrer de 2004 i de 7 de novembre de 2005.
  
La present resolució no posa fi a la via administrativa i contra esta es pot interposar recurs d'alçada en el termini d'un mes, des de la publicació en el Diari Oficial de la Generalitat Valenciana, davant el secretari autonòmic d'Agricultura i Relacions Agràries amb la Unió Europea de la Conselleria d'Agricultura, Pesca i Alimentació.


Còpia Permalink ELI